text: Gosti Qaajjibbuu kanaa maqaalee heddu qaba. Isaan keessaa Qaajjibbuu Israa’el, Qaajjibbuu Omdurman, Qaajjibbuu gammoojjii maqaalee jedhaniinis ni beekama. Hammeenyaa fi balaa uumama garagaraa irraan gahuu danda’u irratti hundaa’aniiti deathstalker Scorpion jedhanii moggaasan. Namni qaajjibbuu kanaan iddame carraan lubbuudhaan hafuuf qabu jiraatus akkaan xiqqaa dha. Miirri dhukkubbii isaa garuu yoomuu kan irraanfatamuu miti. Kanaaf bineensota summii hamaa qaban kan addunyaa kana keessa jiran 10 keessaa qaajjibbuun kun tokko ta’uu danda’ee jira.
text: #000003
text: Summiin qaajjibbuu kanaa akka malee ulfaataadha. Gubaa fi cinqaan isaa du’aaf nama saaxila. Warri tajaajila wal aansaa argatanii hafanis dhukkubbii itti dhagahame san yoomillee irraanfatuu hin danda’an. Saayintistoonni garuu akkuma bineensota summii qaban kanneen biroo hedduu irraa dawaa oomishaa jiranitti, qaajjibbuu kanarraayis dawaa garagaraa argachuudhaaf qorannoo irra jiru. Garuu namoonni dhimma kanarratti hirmaatan hammeenya summii irraa kan ka’e of eeggannoon guddaan godhamuu akka qabu himaati jiru.
text: #000004
text: Dhaltuun qaajjibbuu tanaa iinchii 4 dheeratti. dhiirri ammoo iinchii sadi dheerata. Akka naannoo jireenyaa irratti hundaa’ee dheerinni isaanii gabaabbataa deema. Halluun isaanii plaastikii fakkaata. Ijoolleen qaajjibbuu kana argite meeshaa taphaati jettee qabachuuf itti utaaluun isaanii hin hafu. Deebiin qaajjibbuu irraa argatan garuu hammaataa dha.
text: #000005
text: Halluun qaajjibbuudha naannoo irraa naannotti garaagarummaa qaba. Walumaa galatti qaajjibbuun hedduun isaanii naannoo jireenyaa isaanii wajji walfakkaatu. Ilmi namaatis ta’e uumamni biraa akka isaan hin agarreef naannoon wal fakkaataa dhokatu. Qoffee ittiin waa ciniinan guddaa qabu. Garuu qoffeen isaanii kun humna jabaa hin qabu. Kanaaf bakka kanaa summii hamaa fayyadamu.
text: #000006
text: Namoonni summii qaajjibbuu kanaa qaamni isaanii didu ykn ammoo alaarjiika itti ta’us heddutu jira. Warri kun carraan isaan lubbuudhaan hafuuf qaban akkaan gad bu’aa dha. Yoo danda’ame qaajjibbuun nama ciniine sun doktora bira geeffamuu qaba. Sababni isaas summii qaajjibbuu garagaraatiif dawaa garagaraattu jira. Akkasuma miidhaan qaajjibbuun kun namarraan gahus akkasuma garaagarummaa qaba.
text: #000009
text: Rabbiin keenya waan dachii tanarratti uume cufa isaa faayidaa malee hin uumne. Warri qalbiin isaanii hagoo bineessa summii hammaataa akkanaa qabu maaliif uumame jedhanii gaafatuun isaanii hin oolamu. Deebiin isaa salphaadha. Rabbi waan hunda faayidama keenyaaf nuu uume osoo jennee soba hin taatu. Waan hunda keessa hikmaa nuti qalbii teenya tanaan bira gahuu hin dandeenyetu jira. Kanaaf saayintistoonni summii bofaa fi wantoota garagaraa keessaa bahu irraa dawaalee dhibee garagaraatiif tahu tolchuu danda’anii jiru.
text: #000011
text: 701: Mallaqa namni nama bira kaayate irraa zakaa akkamitti baasan?
  700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
text: #000016